
رِسَالَةٌ مُخْتَصَرَةٌ بِعُنْوَانِ:
«كَيْفَ أَدْخُلُ فِي الإِسْلاَمِ؟»
مُتَرْجَمَةٌ إِلَى اللُّغَةِ: اليوربا
« Bawo ni mo ṣe ma wọ inu ẹsin Islam»

إِعْدَادُ الْفَقِيرِ إِلَى عَفْوِ رَبِّهِ: 
هَيْثَم بْنِ مُحَمَّدٍ سَرْحَان
الـمُدرِّس بمعهد الحرم بالمسجد النَّبويِّ -سابقًا- والـمُشرِف على معهد السُّنَّة

https://mahadsunnah.com/
غفر الله له ولوالديه ولمن أعانه على إخراج هذا الكتاب

قامَ بتَرجَمَتِها: زين العابدين مصطفى -وفَّقَهُ اللهُ وسَدَّدَهُ-

الطَّبعة الأولى
[حقوق الطَّبع مُتاحةٌ لكلِّ مسلمٍ بدون أيِّ تغييرٍ في المُحتوى]

¢
	ibeere
	idahun

	Ṣe o rọrun lati wọnu ẹsin Islam?
	 Bẹẹni; Kò bukata si agbedemeji kankan tabi awọn irubọ.

	Ṣe ki n yara tete wọnu ẹsin Islam ni, tabi ki n duro di asiko tí ó yẹ, tabi ki n pari awọn iṣoro kan?
	Kò sí tabitabi ninu iyaragaga; Nitori pé lilọra lati tete wọnu Islam le ja si awọn aburu; atipe eniyan lè kú nigbakugba, bakanaa wiwọnu Islam jẹ òwò tí ó ní ere nla, bi o ba tete bẹrẹ òwò naa, bẹẹ ni ere rẹ o ṣe pọ̀ tó ninu rẹ̀.

	Kini ki ẹnikẹni ti o ba fẹ gba ẹsin Islam ṣe?
	Onitọhun ni lati wi gbolohun Shahaadah mejeeji: “Ash'hadu an laailaha illallah, wa ash'hadu anna Muhammadan abduhu wa Rasuuluhu.”

	Ede wo ni o ma fi wi i?
	Ó lè wi i ní èdè èyíkéyìí tí ó bá ń sọ dáadáa, kò pọn dandan fun láti sọ ọ́ ní èdè Lárúbáwá.

	Ṣé ó lè sọ ọ́ láì ní agbọye ìtumọ̀ rẹ̀?
	Rara o; Kosi tabitabi nibi pé ó gbọdọ mọ itumọ rẹ, o si gbọdọ ni adisọkan itumọ tó kó sinu, o si gbọdọ ṣiṣẹ tọ ọ.

	Kí ni ìtúmọ̀ “Ash'hadu”?
	Ìtumọ̀ rẹ̀ ni pé: Mo fi rinlẹ̀, mo sì ń jẹ́wọ́ pẹ̀lú ọkàn mi, mo sì ń fi ahọ́n mi sọ̀rọ̀, ní ẹni tí ń ṣiṣẹ pẹ̀lú àwọn orike ara mi.

	Kini itumọ "Laa ilaaha illallah"?
	Itumọ rẹ̀ ni pe: Ko si ẹnikankan tí ó lẹtọ si ijọsin pẹlu ododo ayafi Allah.

	Kini itumọ "Dajudaju Muhammad ẹru ati ojiṣẹ Rẹ ni"?
	Itumọ rẹ ni pé: Dajudaju ẹru ni tí a kò gbọdọ jọsin fun, ojiṣẹ sì ni ti a kò gbọdọ pe ni opurọ. Ohun ti o jẹ dandan ninu ẹri yii ni pé ki o gba ohun ti ó sọ gbọ lododo, ki o sì tẹle nibi ohun ti ó pa laṣẹ, ki o sì kuro nibi ohun ti ó kọ̀, ati ki o tẹle Sunnah rẹ ki o sì kọṣe rẹ̀.

	O ti yé mi daadaa, kini o jẹ ọranyan fun mi lati sẹ bayi?
	Tun wi lẹyin mi: "Ash'hadu an laailaha illallah, wa ash'hadu anna Muhammadan abduhu wa Rasuuluhu".

	Njẹ Mo ti di Musulumi bayi?
	Bẹẹni, dupẹ lọwọ Ọlọhun, eyi ni oore-ọfẹ Ọlọhun lori rẹ.

	Kini ẹ ma sọ ni asọtẹlẹ fun mi bayi gẹgẹbi Musulumi?
	Mo n sọ asọtẹlẹ fun ọ pé ki o ṣe adura si Allah ki O fi ẹsẹ rẹ rinlẹ sinu ẹsin Rẹ̀, ki o sì yan awọn ọrẹ rere ti wọn maa ran ẹ lọwọ lori iyẹn, ki o sì lọ kọ́ ẹkọ Islam, ki o sì fi Islam rẹ pamọ títí tí yoo fi lagbara daada pẹlu iyanda Allah.

	Kini adura ti o dara julọ?
	(Fi wá mọ̀nà si ójú ọ̀nà tó tọ́) (Surat Al-Fatihah: 6).

	Kini azikiri ti o rọrun julọ?
	Zikiri tí ó rọrun julọ ni: (Bismillah), a maa n sọ nigba ti a bá fẹ wọnu mọṣalaṣi ati ile, ati nigba ti a bá fẹ jade kuro ninu wọn, ati nigba ti a bá fẹ ka Al-Qur’aani, ati ki a to wọ inu baluwẹ, ati ki a tó bọ́ aṣọ, ati ki a tó ṣe aluwala, ati ṣaaju ki a tó jẹun ati mímu....ati awọn aaye miiran.

	Kini idajọ awọn ẹṣẹ ti mo dá ki n tó wọ inu ẹsin Islam?
	Islam maa n pa awọn ẹṣẹ ti o ṣiwaju rẹ̀ rẹ́ ni, ayafi ẹtọ awọn eniyan ti ó jẹ dandan ni kí o ṣe, o gbọdọ ṣe fun awọn ti o ni ẹtọ naa.

	Kini mo maa ṣe lẹyin gbolohun ijẹri?
	O ni lati wẹ.

	Kini idi ti mo fi ma wẹ?
	Ikinni: Musulumi kò gbọdọ sọ pé: Kini idi? nkan ti o ma sọ ni pe: "A gbọ asì tẹle" [Surat An-Nour: 51].
Ẹkeji: o n wẹ nitori ki o lè fọ ara rẹ mọ́ gẹgẹ bi o ṣe fọ inu rẹ mọ́. 

	O dara, bawo ni maa ṣe wẹ?
	O kọkọ da aniyan nínú ọkàn rẹ pé o fẹ wẹ̀, o wa sọ pé: “Bismillah” o sì fi omi wẹ gbogbo ara rẹ.

	Kini maa ṣe lẹyin ìwẹ̀?
	Ti akoko irun ba wọle, o ki irun pẹlu iyanda Ọlọhun.

	O ṣoro fun mi lati ki irun; Nitoripe awọn ọrọ ati awọn iṣẹ kan wà ninu rẹ̀ tí emi kò mọ ọ ṣe daadaa?
	Islam ẹsin irọrun ni, kii ṣe ẹsin inira, nitori naa ẹyìn ati ibukun ni fun Ọlọhun.

	Bawo ni mo ṣe ma ki irun?
	O ni lati ma tẹle irun kiki pẹlu mi, tabi ki o wo awọn fidio ti nkọni bi a ṣe nkirun, iwọ yoo ri awọn fidio ní oriṣiriṣi ede lori ikanni Ile-ẹkọ Sunnah, ni ibamu si awọn ọna asopọ ti a ṣe akojọ rẹ̀ sí ipari iwe yii.

	Lẹhinna kini nkan ti o kan lẹyin irun?
	O gbọdọ lọ kọ́ imọ nipa awọn opo ẹsin Islam maraarun ti wọn gbe e le, lẹyin naa awọn origun igbagbọ, ati bẹẹ bẹẹ lọ... titi ti o fi pari gbogbo ohun ti o mu Islam ati igbagbọ rẹ lalaafia.

	Awọn oju opo wẹẹbu wo ni ẹ o gba mi ni imọran lati bẹ̀wò ki n le kọ ẹkọ Islam?
	Mo n gba ọ ni imọran lati wọ awọn oju opo wẹẹbu ti awọn agba onimimọ ati ti awọn ijọ ti n kede ẹsin ni Saudi Arabia.

	Bawo ni mo ṣe ma maṣe pẹlu awọn ibatan mi ti kii ṣe Musulumi?
	O ma bá wọn ṣe gẹgẹ bi Anabi ṣe ṣe pẹlu awọn tí kii ṣe musulumi, O fi ahọn rẹ, iwa rẹ, ati ibaṣe daadaa rẹ pèpè sinu ẹsin Islam.

	Eyan kan wà tí o fẹ gba ẹsin Islam, ṣugbọn kò fẹ jẹ ki awọn ara ile òun mọ nipa gbigba Islam òun, ki ni idajọ rẹ̀?
	Ẹnikẹ́ni tí ó bá gba ẹ̀sìn Islam, kii ṣe ọ̀ranyàn ni fún láti sọ fún ẹnikẹ́ni nípa Islam rẹ̀, nítorí pé Islam re wà láàárín òun àti Ọlọ́hun.

	Kini iwe ti o dara julọ ninu Islam?
	Iwe ti o dara julọ ni Kurani Alapọnle, Oun ni ọrọ Ọlọhun ti o ga.

	Kini surah ti o pataki julọ ninu Al-Qur’an Alapọnle?
	Surah ti o Pataki julọ ni Al-Fatiha, idi niyi ti a fi n ka ni gbogbo rakaah inu irun.

	Aayah wo ni o tobi julọ ninu Al-Qur’an Alapọnle?
	Aayah ti o tobi julọ ninu Al-Qur’an ni aayat al-kursiyyu.

	Bawo ni mo ṣe maa le ka Al-Qur'an?
	Nipasẹ kikọ Al-Qur'an ati gbigbọ bi wọn ṣe n ka a; gẹgẹ bi kika ti Sheikh Al-Huzayfi, ati Al-Husari, ati awọn miran.

	Bawo ni mo ṣe lè gbọ agbọye Al-Quran?
	O lè gbọ agbọye rẹ nipasẹ kika awọn iwe itumọ kurani ti awọn onimimọ ẹsin ti a jẹri síwọn ṣe e kalẹ.

	Nibo ni mo ti le ri iwe itumọ Al-Quran?
	Mo n gba ọ ni imọran lati ṣabẹwo si Ile-iṣẹ titẹ Al-Qur’an ni Ilu Madina.

	Kini o n gba mi ni imọran lati ka lẹhin Al-Quran?
	Mo n gba ọ ni imọran lati ma ka awọn hadith Anabi ti o lalaafia.

	Kini iwe ti o dara julọ fun awọn hadisi Anabi?
	Iwe hadith ti o dara julọ, ti o si ni alaafia julọ ni tira “Sahih Al-Bukhari.” Gbogbo awọn musulumi ti gba bẹẹ, awọn onimimọ ẹsin sì ti yọnu si i, Mo n gba ọ niyanju lati ṣe ayẹwo awọn ọna asopọ lati gba awọn tira ni ipari iwe yii.

	Kini hadith ti o ṣe pataki julọ ninu Sunah Anabi?
	Eyi ti o ṣe pataki julọ ninu wọn ni hadith Jibril (ki alaafia ma aba) ti Anabi ṣe alaye awọn ipele ẹsin mẹta: Islam, Imaan, ati Ihsaan.

	Mo n bẹru pe emi ko le kọ ẹkọ Islam?
	Ma ṣe bẹru; Kàkà bẹ́ẹ̀, ki o gbara lé Ọlọ́hun, Ọlọ́hun yóò sì ràn ọ́ lọ́wọ́ nínú iṣẹ rẹ, nítorí pé ẹ̀sìn rọrùn, Ọlọ́hun yoo fi ọ ṣe kongẹ sí ohun tí Ó fẹ́ràn, tí O sì yọnu sí.
O lè ma kẹkọ pẹlu wa ni ọfẹ lati ọna jijin ni ile-ẹkọ wa, ile-ẹkọ Sunnah, ni ọna asopọ ti owa ni ipari iwe yii.
Ni ipari, Mo gba ọ niyanju lori ohun ti Anabi, ki ikẹ ati ọla Ọlọhun maa ba a, sọ: “Maa gbiyanju fun ohun ti yoo ṣe ọ ni anfaani, ki o si wa iranlọwọ lọdọ Ọlọhun, ki o si maṣe kagara”.





	Awọn ọna asopọ si awọn ikanni ile ẹkọ Sunnah 

	Aaye ayelujara ile ẹkọ Sunnah
	Ọna asopọ Facebook
	Ọna asopọ Telegram

	

	

	


	Ọna asopọ Instagram
	Ọna asopọ Twitter (X)
	Ọna asopọ WhatsApp

	

	

	


	Ikanni You Tube
	Ọna asopọ igbasilẹ awọn iwe

